“Ek en my seun is nie ’n gesin nie. Ons is die slagoffers wat lewe in die puin van dit wat eens was.”
“Niemand weet regtig wat gebeur het daardie oggend toe sy besluit het om in die yskoue, rowwe see te gaan swem nie, maar ek glo nie dat sy haar eie lewe geneem het nie. Ek glo sy het nie meer die fisieke en psigiese krag gehad (ná dit wat gebeur het nie).”
“Elke aand wanneer ek hom na sy bed toe vat, stop hy voor ’n geraamde foto van Hannah en vra wanneer haar vakansie verby is en sy huis toe kom. Nie ’n enkele dag gaan verby waar hy my nie telkemale vra oor sy ma en wanneer sy ook terugkom nie. Ek is die laaste persoon wat oorbly met wie hy ’n noemenswaardige verhouding het en wanneer ek afsterwe, sal hy alleen wees en in ’n inrigting opgeneem moet word.”
Hy het die hoop uitgespreek dat die hof die vier mans swaar sal straf sodat ander families nie dieselfde lyding hoef deur te gaan nie.
“Jou kind, wat niks verkeerd doen nie, loop haarself in die perfekte storm vas. In haar geval het sy ’n saamrygeleentheid vir ’n vriend gegee, want sy was besorg oor sy veiligheid.”